ΚΑΝΟΝΙΣΜΟΣ ( ΕΟΚ αριθ . 1636/91 ΤΟΥ ΣΥΜΒΟΥΛΙΟΥ της 13ης Ιουνίου 1991 που καθορίζει, για την περίοδο από 1ης Απριλίου 1991 έως 31 Μαρτίου 1992, την κοινοτική εφεδρική ποσότητα για την εφαρμογή της εισφοράς που αναφέρεται στο άρθρο 5γ του κανονισμού ( ΕΟΚ) αριθ . 804/68 στον τομέα του γάλακτος και των γαλακτοκομικών προϊόντων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1630/91 ( 2 ), και ιδίως το άρθρο 5γ παράγραφος 6,

την πρόταση της Επιτροπής ( 3 ),

Εκτιμώντας ότι ο κανονισμός ( ΕΟΚ ) αριθ . 804/68 προβλέπει, στο άρθρο 5γ παράγραφος 4, ότι δημιουργείται κοινοτική εφεδρική ποσότητα με σκοπό τη συμπλήρωση, στην αρχή κάθε δωδεκάμηνης περιόδου, των συνολικών εγγυημένων ποσοτήτων των κρατών μελών στα οποία το καθεστώς εισφοράς δημιουργεί ιδιαίτερες δυσχέρειες - ότι είναι σκόπιμο να καθοριστεί εκ νέου, για την όγδοη δωδεκάμηνη περίοδο, το κοινοτικό απόθεμα σε 2 082 885,740 τόνους, εκ των οποίων 443 000 τόνοι προορίζονται να κατανεμηθούν στα κράτη μέλη στα οποία η εφαρμογή του καθεστώτος της εισφοράς συνεχίζει να προκαλεί ιδιαίτερες δυσχέρειες, 600 000 τόνοι προορίζονται για την αντιμετώπιση των δυσχερειών που συναντούν τα κράτη μέλη για να κατανείμουν τις ειδικές ποσότητες αναφοράς κατ' εφαρμογή του άρθρου 3α του κανονισμού ( ΕΟΚ ) αριθ . 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού ( ΕΟΚ ) αριθ. 804/68 στον τομέα του γάλακτος και των γαλακτοκομικών προϊόντων ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1635/91 ( 5 ), και 1 039 885,740 τόνοι προορίζονται για την αντιμετώπιση των

δυσχερειών που συναντούν τα κράτη μέλη για να κατανείμουν τις ειδικές ή συμπληρωματικές ποσότητες αναφοράς σε ορισμένες κατηγορίες παραγωγών όπως περιγράφονται στο άρθρο 3β του ιδίου κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Για την περίοδο από 1ης Απριλίου 1991 έως 31 Μαρτίου 1992, η κοινοτική εφεδρική ποσότητα που προβλέπεται στο άρθρο 5γ παράγραφος 4 του κανονισμού ( ΕΟΚ ) αριθ . 804/68 καθορίζεται σε 2 082 885,740 τόνους, εκ των οποίων :

- 443 000 τόνοι προορίζονται να κατανεμηθούν σε ορισμένα κράτη μέλη στα οποία η εφαρμογή του καθεστώτος της εισφοράς προκαλεί ιδιαίτερες δυσχέρειες,

- 600 000 τόνοι προορίζονται για την αντιμετώπιση των δυσχερειών που συναντούν τα κράτη μέλη για να κατανείμουν τις ειδικές ποσότητες αναφοράς κατ' εφαρμογή του άρθρου 3α του κανονισμού ( ΕΟΚ ) αριθ . 857/84,

- 1 039 885,740 τόνοι προορίζονται για τους παραγωγούς που αναφέρονται στο άρθρο 3β του κανονισμού ( ΕΟΚ ) αριθ. 857/84 .

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την έναρξη της όγδοης δωδεκάμηνης περιόδου του καθεστώτος συμπληρωματικής εισφοράς .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Λουξεμβούργο, 13 Ιουνίου 1991 .

Για το Συμβούλιο

Ο Πρόεδρος

A . BODRY

( 1 ) EE ariu . L 148 της 28 . 6 . 1968, σ . 13 .

( 2 ) Βλέπε σ . 19 της παρούσας Επίσημης Εφημερίδας .

( 3 ) ΕΕ αριθ . C 104 της 19 . 4 . 1991, σ . 60 .

( 4 ) ΕΕ αριθ . L 90 της 1 . 4 . 1984, σ . 13 .

( 5 ) Βλέπε σ . 28 της παρούσας Επίσημης Εφημερίδας .